钦定古今图书集成/明伦汇编/氏族典/第098卷 > 《凌迪知万姓统谱》 > 屠勋
## 钦定古今图书集成/明伦汇编/氏族典/第098卷 > 《凌迪知万姓统谱》 > 屠勋

按《万姓统谱》：“勋字元勋，平湖人，成化进士，初任刑侍。
河间戚畹与民讼田，奉诏体勘。勋谓母后诞育其乡，
而与细民争尺寸土，非国家体，归田于民。历官刑部
尚书，谥康僖。”

===屠湖===按《万姓统谱》：“湖字朝隐，琛子。诵法典训，绰有父风，事
寡嫂甚恭，抚其孤如己子，亲族归厚焉。教子侨，倬成
进士。侨既显，赠南京刑部尚书。”